11. listopada u Domovinskom ratu

**Domovinski rat po nadnevcima**: 11. listopada u Domovinskom ratu.

**- Radnici poduzeća "Naftagas" iz Novog Sada doslovce okupirali benzinske crpke INA-trgovine iz Zagreb u Kninu i Kistanjima.**

**- "Veliki scenaristi" nastoje Sloveniju istjerati iz Jugoslavije da bi se lakše proveo velikosrpski koncept i izvršio daljnji pritisak na Hrvatsku. Slovenija i Hrvatska ostaju, međutim, odlučno na stajalištima da je moguć samo njihov konfederalni odnos s drugim republikama - izjavio dr. Tuđman stranim novinarima.**

**- Na Ličkoj i Unskoj pruzi eksplodirale mine.**

- JNA tvrdi da nije ništa potpisala u Haagu, i ne želi se povući iz Hrvatske, a srpski blok jugoslavenskog Predsjedništva odbio najnoviji haški dogovor

- Predsjedništvo EZ-a tvrdi kako **usmeni dogovor obvezuje sve strane koje su u njemu sudjelovale, a osim toga postoji i snimka dogovora**.

- Vukovar bombardiran, dok je humanitarni konvoj pokušao ući u grad.

- Postignut dogovor o povlačenju JNA iz Zadra. Za to vrijeme žestoko se bombardira Dubrovnik.

- Nakon pada Bosanskog Broda, u Hrvatsku krenuo novi val izbjeglica iz BiH.

- Najnovija američka poruka srpskim pilotima koji krše zabranu letova nad BiH: "Poletiš li, mrtav si!", tvrdi londonski "Sunday Times".

- Gradačac odolijeva silovitoj srpskoj ofenzivi, a branitelji prijete, da će, bude li novih napadaja agresorovih zrakoplova, upotrijebiti u obrani cisterne s klorom.

**- Pripadnike francuskog bataljuna UNPROFOR-a u Drnišu, ručnim bombama i strojnicama, napali kninski teroristi, priopćilo zapovjedništvo francuskog bataljuna, te tako odbacilo sve glasine da su to učinili hrvatski branitelji.**

- Ako Srbi u Hrvatskoj i Beograd, koji iza njih stoji, ne pristanu na provedbu svih rezolucija, Vijeće sigurnosti donijet će odluku o "peacemaking" snagama, ili ćemo biti pred odlukom da mirovnim snagama otkažemo mandat - izjavio predsjednik Tuđman na konferenciji za novinare u Zagrebu.

**- Karlovačko Vojno odvjetništvo podiglo pred Vojnim sudom u Karlovcu optužnicu protiv desetorice pripadnika srpskih postrojba uhićenih u akciji Hrvatske vojske na području Divosela 10. rujna.**

**- Muslimanske snage odbile mogućnost evakuiranja hrvatskih ranjenika iz Nove Bile, uvjetujući njihovo izmještanje novim evakuiranjem samo muslimanskih ranjenika,** priopćio Odjel za ljudska prava i humanitarna pitanja HR Herceg-Bosne.

- Armija BiH uskoro će osloboditi sve okupirane teritorije od Bihaća do Foče, a što se tiče Neuma i Mostara, to su "povijesno uvijek bili muslimanski gradovi", naglasio Rasim Delić na zboru u Bihaću, javio Radio Cazin.

- Londonski sud odlučio da se račun tzv. Narodne banke Jugoslavije, koji je u procesu raspada SFRJ prisvojila Srbija, ne može koristiti za plaćanje srbijanskih narudžbi u inozemstvu.

- Talijanski premijer Silvio Berlusconi ocijenio u Rimu da su odnosi Italije i Hrvatske vrlo dobri, te izrazio želju za njihovim daljnjim poboljšanjem.

- Srbijanska vlada odbila zahtjev Međunarodnog suda za ratne zločine da svoj ured otvori u Beogradu.

- Glavni tajnik UN B.B. Ghali zatražio je od NATO-a da u New York uputi jedno izaslanstvo kako bi se raspravilo o novo zatraženim mjerama za zračne udare u BiH.

**- Hrvatske snage oslobodile Mrkonjić Grad i time zaustavile srpsku ofenzivu u sjeverozapadnoj Bosni.** Armija BiH ušla u Sanski Most.

**- Bosanski Srbi silovito raketiraju Posavinu, samo na Okučane srpski teroristi iz Bosne ispalili osam "orkana".**

- Vijeće sigurnosti UN odobrilo operativne aranžmane u preostalom dijelu mandata UNCRO-a.

- Glavni tajnik UN-a Boutros Ghali izvijestio Vijeće sigurnosti da je Yasushi Akashi, posebni izaslanik UN-a za civilna pitanja u bivšoj Jugoslaviji, razriješen dužnosti na vlastiti zahtjev. Vijeće prihvatilo ostavku, a Akashijev nasljednik od 1. studenoga bit će ganski diplomat Kofi Annan, podtajnik za mirovne operacije.

Zastupnički dom Sabora RH usvojio Zakon o naknadi za imovinu oduzetu za vrijeme jugoslavenske komunističke vladavine.

## Izvori

* Hrvatski informativni centar *Hrvatski spomenar: 11. listopada - 20. listopada*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.